**««Құқық қорғау органдары және (немесе) уәкілетті орган ұсынатын, қылмыстық жолмен алынған кірістерді жылыстатуға және терроризмді қаржыландыруға ықтимал қатысы болуы туралы ақпарат алған кезде, Еуразиялық экономикалық одақтың кедендік шекарасы арқылы өткізілетін қолма-қол ақша қаражатын және (немесе) ақша құралдарын уәкілетті орган айқындайтын тәртіппен ұстап алуды (тоқтата тұруды) жүзеге асыру қағидаларын бекіту туралы» Қазақстан Республикасы Қаржы министрінің 2018 жылғы 15 ақпандағы №193 бұйрығына өзгерістер енгізу туралы» Қазақстан Республикасының Қаржы министрі бұйрығының жобасын (бұдан әрі – Жоба) қабылдаудың ықтимал қоғамдық-саяси, құқықтық, ақпараттық және өзге де салдарын**

**БАҒАЛАУ**

1. **Қоғамдық-саяси салдарларды бағалау:**

Жоба бұқара халықтың мүдделеріне әсер ететін немесе қоғамдық-саяси пікірталастар туындататын өзгерістерді көздемейді. Жоба сыртқы экономикалық қызметтің ашықтығын арттыруға және кедендік тәртіпті нығайтуға ықпал ете отырып, оң әсерін тигізеді.

Жобаны қабылдау қоғамда әлеуметтік шиеленіс немесе наразылық тудырмайды. Керісінше, ол кедендік әкімшілендіруді жүргізу және кедендік бақылаудан жалтарған, сондай-ақ кедендік төлемдер мен салықтарды бюджетке төлеуден жалтаратын тұлғаларға қатысты уақытылы шаралар қабылдау процесіне бағытталған, бұл өз кезегінде мемлекеттік институттарға деген сенімді нығайтуға және әділ бәсекелестікті қамтамасыз етуге септігін тигізеді.

1. **Құқықтық салдарларды бағалау:**

Жобаның мақсаты «Қазақстан Республикасының кейбір заңнамалық актілеріне қылмыстық жолмен алынған кірістерді заңдастыруға (жылыстатуға), терроризмді қаржыландыруға және жаппай қырып-жою қаруын таратуды қаржыландыруға қарсы іс-қимыл мәселелері бойынша өзгерістер мен толықтырулар енгізу туралы» Қазақстан Республикасының Заңы 2025 жылғы 19 қыркүйектегі Заңына сәйкес «Құқық қорғау органдары және (немесе) уәкілетті орган ұсынатын, қылмыстық жолмен алынған кірістерді жылыстатуға және терроризмді қаржыландыруға ықтимал қатысы болуы туралы ақпарат алған кезде, Еуразиялық экономикалық одақтың кедендік шекарасы арқылы өткізілетін қолма-қол ақша қаражатын және (немесе) ақша құралдарын уәкілетті орган айқындайтын тәртіппен ұстап алуды (тоқтата тұруды) жүзеге асыру қағидаларын бекіту туралы» Қазақстан Республикасы Қаржы министрінің 2018 жылғы 15 ақпандағы №193 бұйрығына өзгерістер енгізу болып табылады, оған сәйкес 2017 жылғы 26 желтоқсандағы «Қазақстан Республикасындағы кедендік реттеу туралы» Қазақстан Республикасы Кодексінің 13-бабының 1-тармағының 14) тармақшасында «және терроризмді қаржыландыруға» деген сөздер «, терроризмді қаржыландыруға және жаппай қырып-жою қаруын таратуды қаржыландыруға» деген сөздермен ауыстырылды.

Аталған өзгерістер құқықтық айқындықты қамтамасыз етуге және әкімшілік практиканың бірізділігін нығайтуға ықпал етеді.

Жоба сыртқы экономикалық қызметке қатысушылар үшін жаңа міндеттемелер немесе шектеулер енгізбейді.

Осылайша, Жоба заңнаманы қолдануда құқықтық айқындық пен болжамдылықты нығайтуға жәрдемдеседі.

**3.Ақпараттық салдарларды бағалау:**

Жобаның ақпараттық салдары орташа деп бағаланады, себебі ол «Құқық қорғау органдары және (немесе) уәкілетті орган ұсынатын, қылмыстық жолмен алынған кірістерді жылыстатуға және терроризмді қаржыландыруға ықтимал қатысы болуы туралы ақпарат алған кезде, Еуразиялық экономикалық одақтың кедендік шекарасы арқылы өткізілетін қолма-қол ақша қаражатын және (немесе) ақша құралдарын уәкілетті орган айқындайтын тәртіппен ұстап алуды (тоқтата тұруды) жүзеге асыру қағидаларын бекіту туралы» Қазақстан Республикасы Қаржы министрінің 2018 жылғы 15 ақпандағы №193 бұйрығына өзгерістер енгізуді регламенттейді.

Қазақстан Республикасының қолданыстағы және енгізілетін нормалары арасындағы құқықтық коллизияларды жоюға байланысты «Қазақстан Республикасының кейбір заңнамалық актілеріне қылмыстық жолмен алынған кірістерді заңдастыруға (жылыстатуға), терроризмді қаржыландыруға және жаппай қырып-жою қаруын таратуды қаржыландыруға қарсы іс-қимыл мәселелері бойынша өзгерістер мен толықтырулар енгізу туралы» Қазақстан Республикасының Заңы 2025 жылғы 19 қыркүйектегі Заңына сәйкес жобада «және терроризмді қаржыландыруға» деген сөздер «, терроризмді қаржыландыруға және жаппай қырып-жою қаруын таратуды қаржыландыруға» деген сөздермен ауыстырылды.

Сонымен қатар, аталған Жоба бойынша түсіндіру жұмыстарын жүргізу қажет емес, қажет болған жағдайда баспасөз-релизі жарияланады.

**4.Өзге салдарға бағалау:**

Жоба республикалық бюджеттен қосымша шығыстарға әкелмейді, кәсіпкерлік ортаға, бәсекелестікке немесе экологиялық жағдайға теріс әсерін тигізбейді.

Өзгерістер нормаларды техникалық реттеуге бағытталған және институционалдық реформаларды көздемейді.

Басқа салдары болжанбайды.

**Қазақстан Республикасының**

**Қаржы министрі М. Такиев**